**Florence Kahn** (født **Prag**; 1866–1948) var en amerikansk lærer og politiker som i 1925 ble den første jødiske kvinnen til å sitte i USAs kongress. Hun var den femte kvinnen til å sitte i kongressen og den andre fra California, etter Mae Nolan. I likhet med Nolan tok Kahn over setet i representantenes hus etter sin avdøde ektemann, Julius Kahn.

Liv og karriere
---------------

Kahn ble født i Salt Lake City i Utah til Conrad og Mary Prag, to jødiske innvandrere fra Polen som ble kjent med den Brigham Young, en leder innen De siste dagers hellige. De solgte forsyninger under gullrushet. Familien flyttet til San Francisco i California 9 1869. Hun fullførte San Francisco Girls' High School i 1883 og tok en bachelorgrad på University of California, Berkeley i 1887. Hun jobbet deretter som lærer i engelsk og historie på Lowell High School. Hun giftet seg med Julius Kahn den 19. mars 1899, som satt i kongressen frem til han døde den 18. desember 1924. Hun var hans assistent og skrev samtidig artikler for San Francisco Chronicle.

Portrett av Kahn avduket i 2009
Florence Kahn stilte og vant som republikaner under et spesialvalg til den 69. amerikansk kongress for å fylle setet etter hennes avdøde ektemann, som nylig hadde vunnet gjenvalg til sin 13. periode. Hun vant deretter gjenvalg til den 70. 71. 72. 73. og 74. amerikanske kongress, og satt samlet fra 7. desember 1925 til 3. januar 1937. Hun erstattet ektemannen og ble den første kvinnen til å sitte på House Military Affairs Committee.

Kahn støttet Herbert Hoovers mislykkede valgkamp mot Franklin Delano Roosevelt i presidentvalget i 1932. Hun tapte gjenvalg til den 75. amerikanske kongress i 1936.

Kahn jobbet senere aktivt for å rekruttere flere kvinner inn i politikken. Hun var medlem av American Association of University Women, Hadassah og Council of Jewish Women. Hun var en reformjøde og tilhørte Congregation Emanu-El i San Francisco.

Kahn døde i San Francisco den 16. november 1948 og ble gravlagt på Home of Peace Cemetery i Colma i California.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Florence-Prag-Kahn, besøkt 9. oktober 2017[Hentet fra Wikidata]
2. 1 2   Find a Grave, Find a Grave-ID 7123037, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w60c4whm, besøkt 9. oktober 2017[Hentet fra Wikidata]
4. ↑   Find a Grave[Hentet fra Wikidata]
5. 1 2 3  «Florence Prag Kahn». *Jewish Women's Archive* **(engelsk)**. Besøkt 8. mars 2024.
6. 1 2 3 4 5  «Florence Prag Kahn». *JewishVirtualLibrary.org*.
7. 1 2 3 4 5  «KAHN, Florence Prag». *History, Art & Archives* **(engelsk)**. US House of Representatives. Besøkt 8. mars 2024.

Eksterne lenker
---------------

* (en) Florence Prag Kahn – kategori av bilder, video eller lyd på Commons Rediger på Wikidata

| Representantenes hus (USA) |
| --- |
| Forgjenger :**Julius Kahn** | **Medlem av Representantenes husfra California04 Californias 4. distrikt**1925–1937 | Etterfølger :**Franck R. Havenner** |

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Geni **·** VIAF **·** LCCN **·** US Congress
 |